Да прыкладу, па Скідзелі (Гродзенскі раён) у свята курсіравала велабібліятэка з віншаваннямі для мінакоў. А супрацоўнікі Скідзельскай гарадской бібліятэкі сямейнага чытання правялі флэш-моб: той з гараджан, які ведаў дарогу ў бібліятэку, атрымліваў сувенір, а таму, хто быў не ў курсе, даваўся буклет з адрасам. Прайшла ў горадзе і акцыя “Нам не забыцца на пераможны май“, падчас якой ветэраны Вялікай Айчыннай вайны і колішнія малалетнія вязні фашысцкіх канцлагераў ушаноўваліся на даму кветкамі ды паштоўкамі. Пра гэта распавяла намеснік дырэктара Гродзенскага раённага культурна-інфармацыйнага цэнтра Ганна Сіманенка.